*Vide etiam paginam fere homonymam:* Marcus Aemilius Lepidus (consul 187 a.C.n. et 175 a.C.n.)

Effigies Lepidi in denario cum titulo : LEPIDUS.PONT.MAX III.V.R.P.C. Hic denarius anno 42 a.C.n. in officina castrensi percussus est.
Aliud exemplar eiusdem denarii (Octavianus in altera parte videtur)
**Marcus Aemilius Lepidus**, Marci Aemili Lepidi anno 78 a.C.n. consulis filius, nobilissima Aemiliorum gente ortus, circa annum 90 a.C.n. natus, anno 13 a.C.n. mortuus est. Erat ultimus Pontifex Maximus Rei Publicae

De gente
--------

Praeclara gente patricia Aemiliorum natus Marcus Aemilius Lepidus erat filius consulis seditiosi anni 78 a.C.n. qui a senatu secessionem fecerat, et frater| Paulli Lepidi consulis anni 50 a.C.n. quem ipse anno 43 a.C.n. proscripsisse dicebatur. Eius filius insidiarum contra Augustum convictus quamvis deprecante patre poenas dedit (31 a.C.n.). Lepidus in matrimonium ducit Juniam Secundam, Bruti sororem.

De Fautore Caesaris
-------------------

Bello autem civili inter Caesarem et Pompeium constantissimus prioris fautor statim extitit : nam anno 49 a.C.n. cum Caesar Rubiconem transiit, praetor erat et in Hispaniam belli gerendi causa proficiscens Caesar Lepidum Urbi praefecit. Item, absentibus consulibus qui cum Pompeio in Epirum fugerant, Caesarem ex Hispania redeuntem dictatorem comitiorum consularium habendorum causa dixit. Post praeturam in Hispaniam Citeriorem pro praetore missus est. Ibi pacem inter Quintum Cassium Longinum, qui Hispaniae Ulteriori praeerat, et quaestorem Marcellum qui arma adversus eum ceperat, feliciter composuit. Simul incursionibus Mauretanorum regi Bogud obstitit. Quae merita ut rependeret Caesar eum e provonciam redeuntem triumpho donavit. quamquam ipse pugnis non interfuerat

Post victoriam Caesarianarum partium consul atque idem sibi collega a Caesare ad annum 46 a.C.n. designatus est, atque eodem anno magister equitum dictatoris Caesaris fuit. Itaque, cum Caesar Idibus Martiis anno 44 a.C.n. a coniuratis occisus est, ad portas urbis Romae cum exercitu magno stabat et una cum consule Marco Antonio coniuratos prohibuit ne veterem rempublicam restituerent.

De Triumviro
------------

Lepido prima partitione Gallia et Hispaniae, sed mox secunda divisione (40 a.C.n.) Africa tantum obvenit cum legionibus paucioribus collegis. Lepidus defendit roma unde Lucius Antonius intra Perusine bellum. Romae mansit et provincias per legatos rexit usque ad annum 40 a.C.n. cum ab Octaviano in Africam cum sex legionibus sibi ob nimium favorem Marci Antonii suspectis, quas ab Italia tum quam maxime abesse volebat, missus est. Lepidus tulit castrum quattuordecim legio intra Sicilian deficio.Triumviratus in quinquennium primo constitutus erat sed anno 37 a.C.n. prorogatus est. Paulo post tamen autumno anni 36 a.C.n. Octavianus Lepidum, ex Africa in Siciliam auxilio adversus Sextum Pompeium accersitum atque insulam post victoriam sibi vindicantem, Milites Lepidi desciverunt coniunxeruntque Augusti exercitum et Circeios in Latium relegavit. Anno 36 a.C.n. Lepidus cunctos honores praeter Pontificem Maximum est spoliatus.  Marcus Aemilius Lepidus tranquille in Latio consenuit ac tandem anno 13 a.C.n. mortuus est.. Tum demum Augustus in eius locum pontifex maximus factus est. Filius ei fuit qui quod Augusto insidiasse diceretur damnatus est : ipsum Lepidum Augustus nonnumquam in senatum venire cogebat, non honoris causa sed potius ut ludibrio quam maximo collegis fieret ob mutationem fortunae

De triumpho M. Aemilii Lepidi (43 a.C.n.)
-----------------------------------------

Triumphum M. Aemilius Lepidus ex Hispania celebravit die 31 Decembris 43 a.C.n.. Velleius Paterculus (2.67) ait: "Eoque inter iocos militaris, qui currum Lepidi Plancique secuti erant, inter execrationem civium usurpabant hunc versum: *De germanis, non de Gallis duo triumphant consules*."

Notae
-----

1. ↑  Velleius Paterculus II.88 et Appianus, *Bell. civ.* IV.216-219.
2. ↑  Appianus, *Bell. civ*. II,41.
3. ↑  Ferrary, *Loi Aemilia sur la nomination de César comme dictateur pour procéder aux élections consulaires*. Caesar BC II,21.5. Dio Cassius 41.36.
4. ↑  Dio Cassius 43.1.
5. ↑  Appianus II,107. Dio Cassius 43.1 et 33.
6. ↑  Dio Cassius 44.22
7. ↑  Appianus, *Bell. civ*. V, 47
8. ↑  Appianus BC V,223. Cf Dio Cassius XLVIII,20.4.
9. ↑  Appianus BC V,543. Cassius Dio XLIX,15.
10. ↑  Dio Cassius 54.15.

Fontes
------

* Appianus, libro secundo *Bellorum civilium* 41, 107, 124, 126, 130-132 necnon libro tertio 190, 304, 331-332, 340-348 et libro quarto 4-13, 45, 132, 215-219 et libro quinto 12, 47, 223, 391, 403-408, 430-432, 487, 506-524, 543.
* *Bellum Alexandrinum* incerto auctore capitibus 63-64.
* Caesar, libro secundo *de Bello civili*, capite 21.
* Dio Cassius libris XLVI-XLIX *Historiae Romanae*, passim necnon libro XLIII cap. 1, 33, 51 et XLIV cap. 34 et 53 et LIV cap.15 et 27.
* Cicero libro primo *Epistularum ad Brutum* ep. 10.
	+ libro decimo *Epistularum ad familiares* : 6,27,34,35. Necnon libro undecimo epistula 9 et libro duodecimo ep. 8-10.
	+ quinta *Philippica* cap. 38-41.
	+ tertia decima *Philippica*, passim.
* Florus, libro secundo *Epitomae rerum Romanarum*, capite sedecimo.
* Plutarchus, *Caesar*, 67 et *Antonius* 14 et 18-19, 55.
* Suetonius, *Vita Divi Iuli*, capite 82.
	+ *Vita Divi Augusti*, capitibus 8,12,13,16,27,31.
* Titus Livius, *Periochae* 119,120,129.
* Velleius Paterculus, libro secundo *Historiae Romanae* capitulis 63-67 et 80.

Si vis plura legere...
----------------------

* Annie Allély, *Lépide, le triumvir*, Burdigalae : Ausonius, 2004. (Scripta antiqua ; 10). ISBN 978-2910023546
* Ernst Badian, 'M. Lepidus and the Second Triumvirate', *Arctos : Acta philologica Fennica* 1991(25) : 5-16
* Philippus Coarelli, 'Lépide et Alba Fucens', *Revue des Études Anciennes*, 1998(100) : 461-475 Hic legere potes
* Iulianus Guey, 'Lépide à Thabraca' , *Karthago : revue d’archéologie méditerranéenne* 1958(IX) : 79-88
* Leonia Hayne, 'The defeat of Lepidus in 36 B.C.' 1974 Hic legere potes = *Acta Classica* 17 (1974), 59–65
	+ 'Lepidus' role after the Ides of March', *Acta classica* 1971(14) : 109-117. Hic legere potes
* "Lepidus (17)" in William Smith, ed. *Dictionary of Greek and Roman Biography and Mythology* (Londinii: Taylor & Walton, 1844-1849 ~) vol. 2 p. 766 ff. **(Anglice)**
* Ricardus D. Weigel, *Lepidus : the tarnished triumvir*, Londini : Routledge, 1992. Recensio critica
	+ 'Lepidus reconsidered' 1974 Hic legere potes = *Acta Classica* 17 (1974), 67–73
* Catharina Welch (1995), 'The Career of M. Aemilius Lepidus 49-44 B.C', *Hermes* 123 : 443–54

|  |  |  |
| --- | --- | --- |
| Antecessores: **Quintus Fufius Calenus et Publius Vatinius**  |  **Consul** 46 a.C.n.cumGaio Iulio Caesare III | Successores: **Gaius Iulius Caesar IV, sine collega**  |


|  |  |  |
| --- | --- | --- |
| Antecessores: **Publius Ventidius Bassus et Gaius Carrinas**  |  **Consul** 42 a.C.n.cumLucio Munatio Planco | Successores: **P. Servilius Isauricus II, Lucius Antonius**  |